system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Comuna Botoșana, Suceava?
assistant
Botoșana este o comună în județul Suceava, Bucovina, România, formată numai din satul de reședință cu același nume.

Obiective turistice 
 Biserica de lemn din Botoșana - monument istoric datând din anul 1810
 Stejarul Secular din Botoșana - Stejarul din Botoșana este simbolul comunei și este situat în centrul localității și pare să vegheze satul ca un adevărat străjer neobosit de trecerea anilor. Vârsta acestuia nu se cunoaște cu exactitate, dar datările cercetătorilor au stabilit o vechime de 450-500 de ani. Arborele face parte din specia „Quercus Robur”, are diametrul tulpinii de trei metri și o înălțime de 17 metri și jumătate. Coronamentul este larg și bogat și ajunge la 23 de metri în diametru și acoperă o treime din înălțimea totală. Stejarul secular a fost declarat monument al naturii, este ocrotit de lege și este în patrimoniul natural al României. Arborele se află în clasamentul celor mai mari stejari din România, alături de cel din Cajvana și cel din Țebea, și este printre cei mai vechi arbori din specia sa din Europa.
Legendele locale, transmise din tată în fiu, povestesc că stejarul există încă de pe vremea lui Ștefan cel Mare. Se spune că, într-o călătorie a domintorului de la Cetatea de Scaun la Mănăstirea Putna, obosit fiind, Ștefan-Vodă a poposit la umbra sa timp de câteva ceasuri și a admirat falnicul copac.
Pentru botoșăneni este o datorie morală ca acesta să fie îngrijit și valorificat ca obiectiv turistic, sarcină transmisă și generațiilor următoare. Copiii și tinerii din localitate trebuie să-l respecte că simbol și emblemă a comunității și să nu uite că „îngrijind un pom, te păstrezi om”.

”hei stejar, stejar bătrân,
spune-ne la umbra ta,
cine și-a cântat doina,
doina noastră din străbuni,
pe la vatră, pe la stâni”. (fragment din “Balada satului Botoșana”)

Demografie 

Conform recensământului efectuat în 2021, populația comunei Botoșana se ridică la 2.292 de locuitori, în creștere față de recensământul anterior din 2011, când fuseseră înregistrați 2.144 de locuitori. Majoritatea locuitorilor sunt români (94,55%), iar pentru 5,19% nu se cunoaște apartenența etnică. Din punct de vedere confesional, majoritatea locuitorilor sunt ortodocși (89,44%), cu o minoritate de penticostali (5,06%), iar pentru 5,41% nu se cunoaște apartenența confesională.

Politică și administrație 
Comuna Botoșana este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Recensământul din 1930 

Conform recensământului efectuat în 1930, populația comunei Botoșana se ridica la 2453 locuitori. Majoritatea locuitorilor erau români (97,8%), cu o minoritate de polonezi (1,5%). Alte persoane s-au declarat: germani (9 persoane), evrei (4 persoane), ruteni (6 persoane). Din punct de vedere confesional, majoritatea locuitorilor erau ortodocși (97,25%), dar existau și romano-catolici (1,5%) și adventiști (0,87%). Alte persoane au declarat: greco-catolici (7 persoane) și mozaici (4 persoane).

Note 

Botoșana
Botoșana